**JU "DJEČJI SAVEZ" PODGORICA**

**Raspisuje**

**K O N K U R S**

**Za Internacionalni festival dječje pjesme "NAŠA RADOST 2025"**

Uslovi konkursa:

1. Na konkurs se prijavljuju neobjavljene kompozicije za djecu.
2. Melodiju kompozicije potpisati tekstom i harmonskim simbolima u tri primjerka u klavirskom izvodu, kao i partituru sa horskim aranžmanom, vodeći računa o opsegu dječjeg hora i dječjeg ambitusa.
3. Tekst kompozicije dostaviti u tri posebno otkucana primjerka.
4. Radnu verziju (demo) snimka zainteresovana lica dostavljaju na CD-u, USB**-**u ili nekom drugom dostupnom nosaču zvuka. Radna verzija podrazumijeva dječji vokal uz pratnju najmanje jednog instrumenta.
5. Jedan kompozitor može dostaviti najviše dvije kompozicije, ili biti autor najviše dva aranžmana.
6. Kompozicije se dostavljaju na adresu organizatora sa naznakom za Festival dječje pjesme ”Naša radost”, kao i na zvanični mail festivala [nasaradost@podgorica.me](mailto:nasaradost@podgorica.me).
7. **Kompozicije se dostavljaju od 28. aprila do 11. juna 2025.godine, a instrumentalni aranžmani najkasnije do 6. jula tekuće godine. Ukoliko rok za dostavljanje instrumentalnog aranžmana ne bude ispoštovan, kompozicija će biti diskvalifikovana.**
8. Radovi se šalju pod šifrom, a rješenje šifre se dostavlja u posebno zatvorenim kovertama.
9. Materijale nekompletnog sadržaja selekcioni žiri za izbor kompozicija neće razmatrati.
10. Prispjeli materijali se ne vraćaju.
11. Kompozicije odabrane od strane selekcionog žirija za izbor kompozicija se otkupljuju.
12. Kompozitor zadržava pravo izbora aranžera uz konsultaciju sa umjetničkim direktorom festivala.
13. Odabrane kompozicije se ne mogu naknadno povući.
14. Organizator zadržava pravo objavljivanja, snimanja i korišćenja odabranih kompozicija.
15. Pravo prijave na konkurs imaju djeca uzrasta od 5 do 13 godina.
16. Izbor prijavljenih vokalnih solista, vrši selekcioni žiri za izbor vokalnih solista.
17. Selekcioni žiri za izbor vokalnih solista zajedno sa kompozitorima izabranim od strane selekcionog žirija za izbor kompozicija, donosi odluku o izboru vokalnih solista koji će nastupati na finalnoj večeri festivala.
18. Selekcioni žiri za izbor vokalnih solista i kompozitori prilikom izbora vokalnih solista vode računa da **dva mjesta** pripadaju posebno osjetljivim kategorijama i to: **jedno mjesto** pripada djetetu iz **romske zajednice**, i **jedno mjesto** djetetu sa smetnjama u razvoju, uz napomenu da isto ispunjava umjetničke kriterijume festivala.
19. Vokalni solisti izvode uživo kompozicije na generalnoj probi i na finalnoj priredbi festivala.
20. Vokalni solisti na festivalu mogu biti zastupljeni samo sa po jednom kompozicijom.
21. Odabrane kompozicije se ne mogu naknadno povući.

22. Festival će se održati **u decembru 2025. godine**.

16. Na festivalu se dodjeljuju sljedeće nagrade:

* Prva, druga i treća nagrada za kompoziciju;
* Nagrada za najbolji tekst:
* Nagrada za najbolji aranžman;
* Prva, druga i treća nagrada za interpretaciju;
* Nagrada Dječjeg žirija.

17. Pored nagrada predviđenih članom, 16, na Festivalu se dodjeljuju i sljedeće specijalne nagrade:

* Nagrada za naj scenski nastup;
* Nagrada “najveći festivalski hit” dječjeg hora "Zvjezdice".

17. Organizator zadržava pravo da za svaku festivalsku godinu definiše i obezbijedi nagradu za dobitnike ove kategorije.

18. Nagrade iz člana 16, dodjeljuje festivalski žiri. Nagrade iz člana 17, dodjeljuje dječji žiri.

Kompozicije slati na adresu: JU "Dječji savez" Podgorica, sa naznakom za "Našu radost 2025",

Ul. Bokeška br. 2, 81000 Podgorica, Crna Gora.

Sve informacije u vezi festivala mogu se dobiti na e-mail: [nasaradost@podgorica.me](mailto:nasaradost@podgorica.me). i tel: +382 20 665 089, +382 20 665 090 i +382 20 665 086.

[www.djecjisavez.podgorica.me](http://www.djecjisavez.podgorica.me)